section_heading: Život
paragraph_text: Anne Geneviève se rodila 28. kolovoza 1619. godine u zatvoru kao prva i jedina kćer Henrika Bourbon-Condéa i Charlotte Margarete de Montmorency, a bila je i starija sestra glasovitog maršala Louisa Condéa. Njezini roditelji su bili u gorljivom sukobu s francuskom kraljicom Marijom de Medici. Zbog toga ih je kraljica dala uhititi i zatvoriti u utvrdi Vincennes, koja je ujedno bila i zatvor. Nakon kraljičinog prognanstva iz zemlje, obitelj Bourbon-Condé je bila puštena na slobodu. Godine 1642. Anne se udala za vojvodu od Longuevillea, koji je ujedno i bio guverner Normandije. S njim je imala četvero djece. Odmah potom se počela zanimati za politiku. Bila je žestoka protivnica vladavine kardinala Julesa Mazarina i regentkinje Ane Austrijske u doba malodobnosti Luja XIV. Zato je pokrenula protiv njih frondu no bila je neuspješna, ugušena 1653. Pokrenula je protiv njih i drugu frondu ali uzalud. Isto je bila ugušena. Nakon toga se povukla iz političkog života. Nakon muževe smrti 1663. se posvećuje vjerskom životu i podupire janseniste. Anne Geneviève je umrla 15. travnja 1679. godine u Parizu u šezdesetoj godini života.